Diari Oficial de la Generalitat Valenciana


Sumari del DOGV 5819, del 01-08-2008 (2008/9572)

ORDE de 27 de juny de 2008, de la Conselleria d'Educació, per la qual es concedix autorització d'obertura i funcionament a diversos centres docents privats incomplets de la Comunitat Valenciana.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5819

Data del DOGV
:   01-08-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/9572


Data del document
:   27-06-2008

Organisme emissor
:   Conselleria d'Educació

Tipus de document
:   Ordre

Descriptors 

:   * Banyeres de Mariola
    * Benifaió
    * València
    * centre d'ensenyament
    * ensenyament privat

ORDE de 27 de juny de 2008, de la Conselleria d'Educació, per la qual es concedix autorització d'obertura i funcionament a diversos centres docents privats incomplets de la Comunitat Valenciana. [2008/9572]  
Els expedients han sigut iniciats a instància dels promotors-titulars dels centres que figuren en l'annex, en sol·licitud d'autorització d'obertura i funcionament.  
La Direcció General d'Ordenació i Centres Docents ha aprovat, per mitjà de resolucions individualitzades per a cada centre, la proposta d'instal·lacions i ús educatiu dels espais reflectits en els plans presentats per a les autoritzacions dels centres, d'acord amb el que disposa la legislació vigent.  
Cada expedient ha sigut tramitat per la direcció territorial d'Educació corresponent, i inclou informe favorable de la Unitat Tècnica de Construccions i de la Inspecció Educativa pel que fa a la conveniència de ser centres incomplets de primer cicle d'Educació Infantil, de conformitat amb la legislació aplicable. Quant a la relació del professorat i titulacions respectives disposen d'informe de la Inspecció Educativa o, tal com s'indica en l'annex de la present orde, del compromís, del titular del centre, d'aportar-les abans de l'inici de les activitats educatives corresponents.  
Vistes la Llei Orgànica 8/1985, de 3 de juliol (BOE núm. 159 de 04.07.1985), reguladora del Dret a l'Educació; la Llei Orgànica 2/2006, de 3 de maig, d'Educació (BOE núm. 106 de 04.05.2006); el Reial Decret 1004/1991, de 14 de juny (BOE de 26.06.1991) pel que s'establixen els requisits mínims dels centres que impartisquen ensenyances de règim general no universitàries; l'Orde de 2 de febrer de 1998 (DOGV d'11.03.1998), de la Conselleria de Cultura, Educació i Ciència, per la que s'establixen els requisits mínims dels centres incomplets d'Educació Infantil de la Comunitat Valenciana, en desplegament de la disposició addicional quarta del Reial Decret 1004/1991, de 14 de juny, i el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyances de règim general no universitàries.  
Fent ús de les atribucions conferides per l'article 28.e) de la Llei 5/1983, de 30 de desembre, del Consell,  
ORDENE  
Únic  
Autoritzar l'obertura i funcionament dels centres docents privats que s'especifiquen en l'annex atenent les característiques, ensenyances i capacitat màxima que allí s'indiquen.  
DISPOSICIÓ ADDICIONAL PRIMERA  
Els centres indicats en l'annex, que no han aportat la relació del professorat i titulacions respectives, hauran de fer-ho davant de la direcció territorial corresponent, que haurà d'aprovar-la, amb un informe previ de la Inspecció Educativa, abans de l'inici de les activitats corresponents.  
DISPOSICIÓ ADDICIONAL SEGONA  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
DISPOSICIÓ FINAL  
La present orde tindrà efectes des del dia en què siga signada, no obstant això, els seus efectes s'entenen referits a l'inici del curs escolar 2008/2009.  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la Jurisdicció Contenciosa Administrativa, el present acte, que posa fi a la via administrativa, podrà ser recorregut potestativament en reposició o bé cabrà plantejar directament recurs contenciós administratiu, en els terminis i davant els òrgans que s'indiquen a continuació:  
a) El recurs de reposició haurà d'interposar-se davant del conseller d'Educació en el termini d'un mes a comptar de l'endemà que siga notificada o publicada, segons corresponga.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà que siga notificada o publicada, segons corresponga.  
València, 27 de juny de 2008  
El conseller d'Educació,  
ALEJANDRO FONT DE MORA TURÓN  
ANNEX  
Codi: 65597301  
Denominació genèrica del centre: centre privat d'Educació Infantil  
Denominació específica del centre: El Patiet  
Titular: Amalia Ballester Albero   
Domicili: C/ Relíquia de Sant Jordi, núm. 4  
Localitat: Banyeres de Mariola (03192)  
Província: Alacant  
Ensenyances i capacitat màxima que s'autoritza:  
Educació Infantil, primer cicle, amb 2 unitats i 30 llocs escolars, distribuïdes de la manera següent:  
- 1 unitat per a xiquets de 0 a 2 anys, amb 13 llocs escolars.  
- 1 unitat per a xiquets de 2 a 3 anys, amb 17 llocs escolars.  
Presenta compromís d'aportar, a la Inspecció Educativa de la Direcció Territorial d'Educació, relació del professorat amb les titulacions respectives abans de l'inici del curs escolar.  
Codi: 21562245  
Denominació genèrica del centre: centre privat d'Educació Infantil  
Denominació específica del centre: El Jardinet  
Titular: María José García Comenge  
Domicili: C/ Vela, núm. 37  
Localitat: Benifaió (46499)  
Província: València  
Ensenyances i capacitat màxima que s'autoritza:  
Educació Infantil, primer cicle, amb 2 unitats i 28 llocs escolars, distribuïdes de la manera següent:  
- 1 unitat per a xiquets de 0 a 2 anys, amb 13 llocs escolars.  
- 1 unitat per a xiquets de 2 a 3 anys, amb 15 llocs escolars.  
Presenta compromís d'aportar, a la Inspecció Educativa de la Direcció Territorial d'Educació, relació del professorat amb les titulacions respectives abans de l'inici del curs escolar.  
Codi: 69507399  
Denominació genèrica del centre: centre privat d'Educació Infantil  
Denominació específica del centre: La Milotxa II  
Titular: Escola Infantil Benimàmet La Milotxa, SL  
Domicili: C/ Joaquín Marín, s/n  
Localitat: València-Benimàmet (46956)  
Província: València  
Ensenyances i capacitat màxima que s'autoritza:  
Educació Infantil, primer cicle, amb 2 unitats i 33 llocs escolars, distribuïdes de la manera següent:  
- 1 unitat per a escolars de 0 a 2 anys, amb 13 llocs escolars.  
- 1 unitat per a escolars de 2 a 3 anys, amb 20 llocs escolars  
Presenta compromís d'aportar, a la Inspecció Educativa de la Direcció Territorial d'Educació, relació del professorat amb les titulacions respectives abans de l'inici del curs escolar.